ba654d861c12a83534dee63e5a1a3510

Hej jeg er 19 år og har haft et forhold med med en pige og slog op efter 3år

Og når jeg ser porno ser jeg mest biseksuel porno med 2 fyre og en pige og hver gang jeg ser det bliver jeg forvirret over om jeg er biseksuel eller om jeg er straight...

 
Forvirret
=========


ungzone.dk
2021.17

Hej med dig, 


Sejt af dig at skrive ind her og sejt af dig at undre dig/stille spørgsmålstegn ved hvem du er. 


  

Jeg kan ikke sige dig om du er biseksuel eller heteroseksuel eller homoseksuel eller noget helt fjerde, men jeg kan fortælle dig at det er helt normalt at se noget porno, man ikke nødvendigvis er til i virkeligheden - hvis det giver mening? Man behøver altså ikke at være biseksuel eller andet, bare fordi man ser noget bestemt slags porno. 


Porno kan tit og ofte være noget man “bare” godt kan lide at se på, når man skal hygge sig med sig selv, og betyder altså ikke nødvendigvis at man ønsker at “opleve” det på egen krop. Faktisk er det tit sådan med porno, at man ser noget porno, for at eksperimentere, udforske sig selv og udvide sine horisonter. 


  

Hvis du tænker på at være sammen med en mand eller overvejer meget om du er biseksuel (eller andet), kan det måske være en ide at prøve sig lidt frem? Men hvis du ikke rigtig tænker over det til hverdag, er det måske i virkeligheden “bare” noget du godt kan lide når du skal hygge dig for dig selv med porno. 


  

Jeg håber mit svar kunne hjælpe dig, og hvis ikke eller hvis du har flere spørgsmål, er du altid velkommen til at skrive herind igen. 


  

Mange Hilsner Ida Marie 

  
 